Le-Jou-Eier: Woordsnoere 3 – I scrap 2
Gallery • 2019-04-07 • scrapydo2.wordpress.com
Vuurvliegie se derde uitdaging:
Die volgende vertelling is nie die waarheid nie. As iemand te na gekom word vra ek om verskoning.
Drie hoof karakters:
Jamie Oliver-welbekende "Chef" het 'n uitdaging aan die ander twee manne gerig
Jackie Chan-bekende karate kenner
Christian Bale-bekende klewerige karakter veranderaar.
Dis winter. Jamie beplan sy roete waarlangs hy gaan ry om sy volgende TV reeks oor Italiaanse resepte te maak. Hy beplan om hoog in die Alpe na die makaronie meesteres te gaan om te sien hoe dit gedoen word!
Hy sit rustig in sy kombuis en dink. Sy vrou en kinders gesels en kuier rondom hom.
"Ek gaan vir Jackie en Christian ook nooi om saam in die koue, die Alpe in te vaar. Hul skuld my 'n saamgaan nadat ek laas hul kapperjolle moes meemaak."
Die drie manne ontmoet in 'n gesellige kroegie in Rome. Die drie skerts te lekker oor alles wat hul voorheen aangevang het.
Jamie,'n goeie causeur, gooi die aas uit:"Ek het vir ons plek bespreek hoog in die Alpe waar ek 'n program gaan maak oor makaronie!" Jackie en Christian begin jeremieër oor die koue en die afgesonderdheid van die dorpie waarheen hul gaan.Hul is taai om aan die uitnodiging te byt!
Jamie het egter sy storie reg.Hy verduidelik met lof en styl hoe goed die 89 jarige Maria haar pasta self maak.Die manne bestel nog 'n shandy. Jacky en Christian begin nou heel remoerig raak.
Jackie spring op en versinnebeeld die manier waarop hy die pastadeeg in repies gaan kerf met die sykant van sy hande. Hy beduie ook hoe hy sy voetwerk gaan gebruik om die deeg uit te rol.Hy gaan koekrollers onder aan sy skoene bind en heen en weer gly in styl.
Christian troetel Jackie se idee. Met een veeg vee hy die glase en bottels van die tafeltjie.
"Spaar my die eentonige manier waarop jy dit wil doen, Jackie!" Om aansien te verkry by die ander twee spring hy hande-vier-voet op die tafeltjie. Hy gly en klou soos Spiderman aan die tafeltjie wat met hom om tiep!Soos n wafferse ram spring hy weg, bo-op die skoot van 'n groot geboesemde deftige "dame". 'n Uitdrukking van vrees verskyn in Christian se oë toe die "dame" se metgesel opspring om hom streepsuiker te gee.Met 'n noeste poging probeer hy die man ontduik.Tevergeefs! Die reuse man hou hom aan sy kraag en broeksnaat vas.
Dis te veel vir Jackie. Hy gebruik sy gawes en wiks die ou vol teen die bors.
Vesels spat na alle kante soos die reus se hemp en knope oopbars van die geweldig slag.
In die tussentyd sit Platjan Jamie hom en verlekker in die nietige verrigting van Christian en Jackie om hulself te bevry en weg te kom van die gevaar.
"Kom, Maters,dis tyd om huistoe te gaan. Ons vroue gaan nie glo wat met ons gebeur het nie. Dit gaan beslis die moeite werd wees om saam die Alpe in te vaar."
Posted in Afrikaans, Lê-Jou-Eier:, WoordsnoereTagged lekker, skryf, storieBookmark the permalink.
7 thoughts on "Le-Jou-Eier: Woordsnoere 3"
2019-04-07 at 2:23 pm
O liewe ek kon die storie homself sien afspeel 😂😂😂😂 Ek stem dit sal 'n goeie fliek maak. Welgedaan Scrapy!!!
2019-04-07 at 1:43 pm
Komieklik, ek sien die toneel!!
Jy moet hierdie een verwerk in 'n draaiboek en vir Jackie Chan aanstuur – ek is seker hy sal 'n trefferfliek daarvan kan maak. Jamie beter versigtig wees, hy speel saam met groot manne.
2019-04-07 at 5:47 am
Ineke, kyk nou net! Jy het my nou op 'n heerlike reis geneem. Skreeusnaaks en puik beskrywe. Ek het in 3D gelees.
2019-04-08 at 10:14 pm
Ha ha, dis goed jy kon 3D sien. Ek sien nogal daardie geboesemde tante met die gespierde ou.
2019-04-07 at 5:39 am
Kostelik Ineke! Jy is self 'n storieverteller van formaat. Ek sien die hele toneel…sal 'n lekker fliek maak. Welgedaan!
2019-04-08 at 10:13 pm
Dankie, maar nee dankie vir die fliek. Dalk n ander keer ha ha, wanneer my brein n volgende liggie kry wat opgaan.